jkorsvik/nowiki_second_scrape_merged huggingface dataset:
Julegave

En julegave, eller julepresang, er en gave som gis i forbindelse med jul. I vestlige land er det vanlig at familiemedlemmer, nære slektninger og venner gir hverandre slike gaver, særlig fra voksne til barn.
Julegaver kan være små og store, billige og dyre, selvlagde eller ferdigkjøpte. Det kan for eksempel være leketøy, spill, sportsartikler, klær eller penger til barn, nyttegjenstander, elektronikk, pynteting, bøker, plater og gavekort til de voksne. «Alternative julegaver» kan være vennetjenester, opplevelser, egenproduserte gjenstander eller pengestøtte til veldedige formål. Julegaver kan også være firmagaver, venninnegaver og liknende.
Julegavehandelen i desember er årets store salgsperiode for mange forretninger.
Julegavene pakkes inn i fargerikt julegavepapir, merkes med navnelapper og fordeles før julaften. Pakkene åpnes vanligvis hjemme, i Skandinavia som regel under familiefesten på julaften, i Storbritannia og USA første juledag. I norske småbarnsfamilier blir mange av gavene delt ut av en utkledd julenisse som kommer med dem i sekken sin. Ellers er det vanlig å samle julegavene i en haug under juletreet og åpne dem når familien er samlet.


== Norge ==
De eldste norske referansene til «julegaver» er knyttet til Eirik jarls hoff på 1000-tallet. Ifølge sagaen ga han gaver til sine menn på åttende juledag, altså nyttårsdagen. I begynnelsen var nyttårsgavene noe som ble utvekslet fra herre til tjener, og det var fortsatt utpå midten av 1600-tallet vanlig å dele ut nyttårsgaver. Først på 1800-tallet ble det vanlig med julegaver.


=== Humanitære gaver ===
I 2006  begynte Kirkens Nødhjelp kampanjen «Gi en geit». Via nettbutikken deres kunne man gi et beløp, en symbolsk gave, slik at organisasjonen kunne kjøpe en geit eller andre nødvendige dyr eller varer til folk i den tredje verden. Dette gavekonseptet ble meget godt mottatt blant nordmenn, og flere humanitære organisasjoner har senere endret sin juleinnsamling fra ren pengeinnsamling til å gi folk muligheter til å kjøpe symbolske gaver som rent vann og skolegang. De innsamlede midlene går, som tidligere, til dem organisasjonene prioriterer å hjelpe.


== Referanser ==
Panhard VCR

Panhard VCR er en fransk familie av pansrede personellkjøretøyer med sekshjulsdrift. Det ble tatt fram på eget initiativ av Panhard, og vist første gang i 1977. En variant med firehjulsdrift er også tatt fram. VCR betyr Véhicule de Combat à Roues (kamp-hjulkjøretøy). 


== Varianter ==
VCR/TT – Transport de TroupesStandard pansret personellkjøretøy

VCR/TH – Tourelle HOT (HOT-tårn)Panserjeger utstyrt med et Euromissile UTM 800 tårn med fire HOT ATGW, og med plass til ytterligere ti HOT ATGW i skroget.

VCR/IS – Intervention SanitaireAmbulanse med plass til enten seks sittende og to på båre eller fire på båre.

VCR/PC – Poste de CommandementMobil kommandopost.

VCR/AT – Atelier Technique (teknisk værksted)Bergingsvogn.

VCR/AA – d'Auto-défense Anti-aérienneVogn med tårn med et eller to 20 mm luftvernskanoner.


== Referanser ==


== Eksterne lenker ==
(en) Panhard VCR – kategori av bilder, video eller lyd på Commons
ENGESA EE-11 Urutu

ENGESA EE-11 Urutu er et brasiliansk amfibisk pansret personellkjøretøy med sekshjulsdrift.  Det ble satt i produksjon for den brasilianske hæren i 1974.  


== Eksterne lenker ==
Globalsecurity.org (engelsk)
Armyrecognition.com (fransk)
Cadillac Gage Commando V-300

Cadillac Gage Commando V-300 er en serie amerikanske amfibiske pansrede personellkjøretøyer med sekshjulsdrift.  De første produksjonsmodellene kom i 1982.  De har vært i tjeneste med Kuwait og Panama.
Alvis Saracen

Alvis Saracen er et britisk pansret personellkjøretøy med sekshjulsdrift produsert av Alvis. Det ble utviklet like etter andre verdenskrig, og var i produksjon fra 1952 til 1972.  


== Eksterne lenker ==
(en) Alvis FV603 Saracen – kategori av bilder, video eller lyd på Commons 
(en) FV 603 Saracen – galleri av bilder, video eller lyd på Commons
Funnefoss/Vormsund Idrettslag

Funnefoss/Vormsund Idrettslag, forkortet til FUVO, er et idrettslag fra Funnefoss, Opakermoen og Vormsund i Nes kommune i Akershus, stiftet 6. desember 1924. Idrettslagets hjemmebane er Funnefoss stadion på Opakermoen. 


== Tabellen ==


== Historie ==
Det nåværende idrettslaget er resultatet av sammenslåingen av Funnefoss Idrettslag og Vormsund Idrettslag 5. februar 1967. Idrettslaget regner stiftelsesdatoen til Funnefoss Idrettslag som sin. Vormsund Idrettslag ble stiftet 17. juni 1934. For tiden er det fotball og boksing idrettslaget har aktive grupper i, men det har tidligere vært egne avdelinger for blant annet håndball, skisport og bordtennis.
Fotballaget holdt seg for det meste på 5. nivå i divisjonsystemet gjennom slutten av 1960-tallet fram til slutten av 1990-tallet, bortsett fra i 1981 og i 1983 da de spilte på 4. nivå (gamle 4. divisjon). I 1983 møtte de Kongsvinger i 1. runde i NM i fotball og tapte knepent 0-1, noe som er klubbens beste resultat i NM i fotball.
I 1999 rykket laget opp til 4. divisjon, og i 2001 rykket de videre opp til 3. divisjon, hvor de holder til nå. I 2000 og 2001 arrangerte klubben Norges to første uoffisielle norgesmesterskap i sandfotball. FUVO vant den første turneringen, og ble dermed landets første norgesmestere i sandfotball, om enn uoffisielt.


== Kjente fotballspillere fra FUVO ==
Terje Skogli: Vålerenga, Stabæk
Åge Fossum: blant andre Kongsvinger
Rolf Nordberg: blant andre Lillestrøm
Geir Frigård: Ham-Kam, Lierse, LASK Linz, CS Sedan-Ardennes, TB Berlin, Lillestrøm, Kongsvinger (ingen A-kamper for FUVO.)
Thomas Frigård: Stabæk, Start, Lillestrøm, SVB Bleiburg, FC Kärnten og SV Spittal (kun 3 A-kamper for FUVO.)
Tommy Grønvold: Lillestrøm, Kongsvinger
Magnus Aasbrenn: Lillestrøm, Fotballklubben Lyn
Ørjan Heiberg: Nybergsund IL-Trysil


== Referanser ==


== Eksterne lenker ==
Offisielt nettsted 
Funnefoss Stadion - Nordic Stadiums
Hotspur Hussar

Hotspur Hussar er et britisk pansret personellkjøretøy med fire- eller sekshjulsdrift. Det ble vist offentlig første gang i 1984.  Den underliggende mekanikken kommer fra Land Rover Defender.
TAB-71

TAB-71 er et rumensk amfibisk pansret personellkjøretøy med åttehjulsdrift.  Det er basert på det sovjetiske BTR-60PB, men med kraftigere motorer og bedre elevasjon på mitraljøsene i tårnet.


== Kilder ==
Jane's Armour and artillery 1997-98, ISBN 0-7106-1542-6
Juleøl

Juleøl er øl, oftest mørkt og alkoholsterkt, som blir solgt ved juletider, og er en tradisjon som strekker seg mer enn 1500 år tilbake i tid.


== Norge ==
Brygging av øl til jul er i Norge en tradisjon som strekker seg tilbake til vikingtiden. Det har til tider vært påbudt for alle større gårdsbruk å brygge juleøl og dele med naboene. Straffen kunne være så streng som å miste gården, og bli landsforvist. Maten var mindre viktig og det het derfor tidligere å «drikke jul» i betydninga «feire jul» jfr. Haraldskvedet. I de siste hundre årene er imidlertid tradisjonen med hjemme- og gårdsbrygging i stor grad blitt overtatt av kommersielle bryggerier. Det tradisjonelle juleølet fra bryggeriene var et sterkøl med alkoholstyrke som eksportøl og bokkøl, dvs fra 4,75 % og høyere. Juleøl ble solgt av alle butikker som hadde bevilling til salg av øl i klasse III. Sterkøl distribueres nå av Vinmonopolet.
I 1993 ble sterkøl forbudt solgt fra butikk, og bryggeriene lanserte da en ny klasse juleøl med 4,7 % alkoholstyrke for butikksalg.


== Se også ==
Øl
Julemat
Sukkerøl


== Referanser ==


== Eksterne lenker ==
Forskning.no om juleølets historie
OT-64

OT-64 er en serie amfibiske pansrede personellkjøretøyer med åttehjulsdrift.  De ble utviklet i samarbeid mellom Polen og Tsjekkoslovakia, og de første produksjonsmodellene sto ferdig i 1964. OT-64 er den tsjekkiske betegnelsen, i Polen har kjøretøyet betegnelsen SKOT. I tillegg til Tsjekkoslovakia og Polen ble OT-64 eksportert til India, Libya, Marokko, Sudan, Syria, Uganda og Ungarn.
OT-64 har et skrog konstruert i sveiset stål som gir beskyttelse for riflekalibrede prosjektiler og granatsplinter. I vannet gir to propeller fremdrift på opptil 9km/t. Alle variantene har nattsikter, vinsj, beskyttelse mot ABC-våpen og plass til 15 fullt utstyrte soldater.


== Varianter ==
OT-64A (SKOT)
Den første varianten. Uten tårn, men kunne utstyres med et 7,62 mm maskingevær.
OT-64B (SKOT-2)
Fastmontert 7,62 mm maskingevær eller 12,7 mm mitraljøse utstyrt med skjold.
OT-64C(1) (SKOT-2A)
Utstyrt med tårn av samme type som brukt av BTR-60PB med en 14,5 mm maskinkanon og et 7,62 mm maskingevær. Noen kjøretøy ble også utstyrt med to panservernmissiler.
OT-64C(2) (SKOT-2AP)
Nytt tårn med samme bestykning som OT-64C(2), men med mulighet for å elevere bestykningen til +89,5° for å kunne bruke den som antiluftskyts.


== Galleri ==

		


== Eksterne lenker ==
(en) OT-64 SKOT – kategori av bilder, video eller lyd på Commons 
(en) SKOT – galleri av bilder, video eller lyd på Commons 
GlobalSecurity.org om OT-64 (engelsk)
Julebrus

Julebrus er en samlebetegnelse for ulike typer norsk brus som tradisjonelt blir solgt i tida rundt jul, men som på 2000-tallet er i handelen fra oktober til januar. Det hersker uenighet blant julebrusprodusentene om hvilken julebrus som var først på markedet. Hansa bryggeri hevdet at de var først med sin julebrus i 1970. Andre har hevdet at Hamar bryggeri introduserte sin julebrus i 1960-årene. Brynild har på sin side hevdet at de allerede i 1958 solgte Festbrus, med motiv av dansende julenisser, og derfor var først.


== Varianter ==
Julebrus er stort sett rød eller mer brunlig, men kommer også i grønn og gul. I Telemark skiller man mellom to typer julebrus: «klar» og «grumset». Den grumsete julebrusen er oransje og opak, mens den klare julebrusen er rødere og transparent. Hamar bryggeri reklamerte for «grønn, festlig julebrus».På Sørlandet og på Hamar og andre midtre og nordlige deler av Østlandet (Oppland og Hedmark), i Trondheim og sørlige deler av Nord-Norge, er julebrusen brun og smaker litt som champagnebrus. I sørlige deler av Østlandet samt Vestlandet og i deler av Nord-Norge er julebrusen stort sett rød og smaker som eventyrbrus som er den mest vanlige røde brusen resten av året.
I 2004 besluttet Aass Bryggeri å legge ned produksjonen av julebrus, noe som ble dårlig mottatt blant tilhengerne. Tilbakemeldingene bryggeriet mottok etter nedleggelsen førte til at produksjonen ble gjenopptatt.


== Julemust ==

I svensk tradisjon er en tilsvarende leskedrikk ved juletider også en søt brustype, i Sverige kalt julmust. Drikken skiller seg fra julebrus hovedsakelig ved bruken av maltekstrakt og humle. Ingrediensene kommer av at must historisk ble utviklet som et alkoholfritt alternativ til øl.
Roma Mineralvannfabrikk i Lillestrøm er den eneste norske produsenten av julemust.


== Referanser ==


== Se også ==
Sukkerøl
Julebruskongens julekalender


== Eksterne lenker ==
(en) Julebrus – kategori av bilder, video eller lyd på Commons
AMX VCI

AMX VCI (fransk: Véhicule de Combat d´Infanterie) er et fransk beltegående pansret personellkjøretøy utviklet på 1950-tallet.  De første produksjonsmodellene sto ferdig i 1959, og var bygget på chassiset til stridsvognen AMX-13.


== Litteratur ==
Christopher F. Foss, Jane's Tank and Combat Vehicle Recognition Guide, HarperCollins Publishers, London 2002. ISBN 0-00-712759-6
Samer Kassis, 30 Years of Military Vehicles in Lebanon, Beirut: Elite Group, 2003. ISBN 9953-0-0705-5
Samer Kassis, Véhicules Militaires au Liban/Military Vehicles in Lebanon 1975-1981, Trebia Publishing, Chyah 2012. ISBN 978-9953-0-2372-4
Steven J. Zaloga, Tank battles of the Mid-East Wars (2): The wars of 1973 to the present, Concord Publications, Hong Kong 2003. ISBN 962-361-613-9


== Eksterne lenker ==
(en) AMX VCI – kategori av bilder, video eller lyd på Commons 
(en) AMX VCI – galleri av bilder, video eller lyd på Commons
Steyr 4K 7FA G 127

Steyr 4K 7FA G 127 er et sveitsisk pansret personellkjøretøy med beltedrift fra Steyr-Daimler-Puch.  Den er en videreutvikling av Saurer 4K 4FA, og de første produksjonsmodellene sto ferdig i 1977.
Marder

Marder er en tysk beltegående stormpanservogn, utviklet på 1960-tallet.  Den ble produsert av Rheinstahl og Krupp.  De første produksjonsmodellene ble levert i 1970.


== Eksterne lenker ==
(en) Marder (IFV) – kategori av bilder, video eller lyd på Commons 
(en) Marder (IFV) – galleri av bilder, video eller lyd på Commons
BMP-23

BMP-23 er en bulgarsk stormpanservogn.  Den ble utviklet på basis av sovjetiske MT-LB pansret personellkjøretøy og 2S1 Gvosdika selvdreven 122 mm haubitser.


== Varianter ==
BMP-23A
BMP-23 med røykgranatkastere på sidene av tårnet, og utskyter for AT-4 Spigot på tårntaket.
BRM-23
Oppklaringskjøretøy med mannskap på fem og ekstra overvåkningsutstyr.
BMP-30
BMP-23 med tårnet fra BMP-2 med 30 mm maskinkanon, 7,62 mm MG, mulighet for AT-4 eller AT-5 panservernmissiler og tre røykgranatkastere på tårnet.


== Kilder ==
Foss, Christopher; Jane's AFV Recognition Handbook, Jane's, ISBN 0-7106-1043-2


== Eksterne lenker ==
(en) BMP-23 – kategori av bilder, video eller lyd på Commons
Vjatsjeslav Vedenin

Vjatsjeslav Petrovitsj Vedenin (russisk Вячеслав Петрович Веденин; født 1. oktober 1941, død 22. oktober 2021) var en russisk langrennsløper som representerte Sovjetunionen.
Han vant gull på 30 kilometer langrenn under OL 1972 i Sapporo. I tillegg gikk han ankeretappen på stafetten for Sovjetunionen. Han vekslet over ett minutt bak Norges løper, Johs Harviken, men reduserte forspranget gradvis, og passerte Harviken mindre enn én kilometer fra mål. 


== OL-medaljer ==
 1972  Sapporo -  Gull i langrenn 30 km menn  Sovjetunionen
 1972  Sapporo -  Gull i langrenn 4 x 10 km stafett  Sovjetunionen
 1968  Grenoble -  Sølv i langrenn 4 x 10 km stafett  Sovjetunionen
 1972  Sapporo -  Bronse i langrenn 50 km menn  Sovjetunionen


== VM-medaljer ==
 1970  Vysoké Tatry - Gull i langrenn, 30 km
 1970  Vysoké Tatry - Gull i langrenn, 4 x 10 km stafett
 1970  Vysoké Tatry - Sølv i langrenn, 50 km


== Referanser ==


== Eksterne lenker ==
(en) Vyacheslav Vedenin – kategori av bilder, video eller lyd på Commons 
(de) Vjatsjeslav Vedenin – Munzinger Sportsarchiv 
(en) Vjatsjeslav Vedenin – Olympics.com 
(en) Vjatsjeslav Vedenin – Olympic.org 
(en) Vjatsjeslav Vedenin – Olympedia 
(en) Vjatsjeslav Vedenin – Sports-Reference (OL-resultater – arkivert) 
(en) Vjatsjeslav Vedenin – FIS (langrenn) 
(en) Vjatsjeslav Vedenin – TheSports.org
BMD-1

BMD-1 (russisk: Боевая Машина Десантная — 1) er en sovjetisk amfibisk stormpanservogn med 73 mm kanon, beregnet på luftlandsettinger.  I vannet er framdriften fra to vannjeter.


== Eksterne lenker ==
(en) BMD-1 – kategori av bilder, video eller lyd på Commons
Sixten Jernberg

Edy Sixten Jernberg (født 6. februar 1929 i Limedsforsen i Malung kommune, død 14. juli 2012) var en svensk langrennsløper. Han var en av Sveriges mestvinnende langrennsløpere gjennom alle tider, med ni OL-medaljer og seks VM-medaljer. Han representerte Lima IF i Lima i Dalarna.
Han vant fire gull på femmila (av fem mulige) i internasjonale mesterskap i perioden fra 1956 til 1964. I 1960 ble han tildelt Holmenkollmedaljen.


== OL-medaljer ==

Cortina 1956 – gull på 50 km, sølv på 15 og 30 km, bronse på stafetten
Squaw Valley 1960 – gull på 30 km, sølv på 15 km
Innsbruck 1964 – bronse på 15 km, gull på 50 km og gull på stafetten.


== VM-medaljer ==
Falun 1954 – bronse på 4 x 10 km stafett
Lahtis 1958 – gull på 50 km og stafetten, bronse på 30 km
Zakopane 1962 – gull på 50 km og stafettenI tillegg vant han Vasaloppet to ganger, i 1955 og 1960.
Han ble tildelt Svenska Dagbladets gullmedalje i 1956.


== Se også ==
Liste over mestvinnende vinterolympiere
Sixten Jernberg-prisen


== Referanser ==


== Eksterne lenker ==
(en) Sixten Jernberg – kategori av bilder, video eller lyd på Commons 
(en) Sixten Jernberg på Internet Movie Database 
(de) Sixten Jernberg – Munzinger Sportsarchiv 
(en) Sixten Jernberg – Olympedia 
(en) Sixten Jernberg – Sports-Reference (OL-resultater – arkivert) 
(sv) Sixten Jernberg – Sveriges olympiske komité 
(en) Sixten Jernberg – FIS (langrenn)
Austbygde

Austbygde, er et kirkesokn og tettsted i Tinn i Telemark. Blant andre Statistisk sentralbyrå bruker navnet Tinn Austbygd om tettstedet. Dette navnet er ikke offisielt godkjent. Austbygde kirke er sognets kirke.
Tettstedet (Austbygde sentrum) har 393 innbyggere per 1. januar 2022. Uttalen av navnet er auss`byggde.
Bygda ligger ved den nordøstre bredden av Tinnsjå, to kilometer fra nabobygda Atrå i vest. Nordover i dalen som strekker seg fra Tinnsjøen ligger Tessungdalen. Austbygdåe, et vernet vassdrag, renner gjennom bygda. Austbygde er det nest største stedet i Tinn etter folketall etter Rjukan.
Austbygde består av småbygdene Haukås, Lurås og Nordbygda.
Austbygde har en av Tinns populære badeplasser, Sandviken, ved Tinnsjå.


== Næring ==
Bygda har to campingplasser; Sjøtveit camping og Sandviken camping, i tillegg til bankfilial, skole, barnehage,  bensinstasjon, dagligvarebutikk, bakeri, drosjesentral og industri.
Det er mange selvstendig næringsdrivende innen anlegg/transport, tømrer/snekker, trevare, turistnæring. Det er en storstilt hytteutbygging i Lure, Nystaul og Skirvedalen. Denne hytteutbyggingen er etter Gaustablikk størst i Tinn.


== Historie ==
Austbygde kirke ble bygd i 1888 etter at sognet etter resolusjon i 1886 ble oppretta. Eiendommen der kirka står ble gitt av Haukås til å bygge kirke.
Før i tiden var Austbygde ett av flere anløp for dampskipstrafikken på Tinnsjå. Austbygde var svært tidlig kjent for sine meget god veier, og for smedkunsten.


== Severdigheter ==
Djuvhovd - et ettehvert nasjonalt kjent utsiktpunkt over Tinnsjøen og inn mot Vestfjorddalen.
Lure Kulturminneområde


== Kjente personer fra Austbygde ==
Snowshoe Thompson (Jon Torsteinson Rue, 1827–1876), norsk-amerikansk skipionér
Linnea Dale, artist, vokalist og Idol-deltaker.
Jon Haukaas (1907-2006), tildelt Den Kongelige Norske St. Olavs Orden, Ridder av 1. klasse, forfatter, historiker, prest og rektor ved Oslo lærerhøgskole)
Anne Fransen, skuespiller
Knut Lurås (1782-1843), spelemann


== Referanser ==


== Eksterne lenker ==
Bygdas nettside
Austerbygd

For Austbygda i Tinn kommune, se Austbygde.

Austerbygd (gammelnorsk: Eystribygð, islandsk: Eystribyggð, også kalt Austerbygda eller Østbygda) var den østligste og også største boplassen som ble etablert på Grønland da Eirik Raude tok med seg folk fra Island og bosatte seg her omkring 985. De andre bosettingene, som lå lenger nordvest, het Vesterbygd og Midtbygd. Midtbygd omtales i noen sammenhenger som en del av Austerbygd. 
Bosettingen hadde på det meste ca. 4000 innbyggere, og det er funnet rester etter 200–300 gårder i området. Gårdene ligger spredt langs kysten i de nåværende kommunene Qaqortoq, Narsaq og Nanortalik.
Her etablerte Eirik Raude seg på det som het Brattahlíð, innerst i Eriksfjorden, nær dagens Qassiarsuk. Andre kjente ruiner i dette området er Hvalsey kirke og ruinene etter bispesetet Garðar i Igaliku.  
I løpet av 15. århundre forsvant den siste norrøne befolkningen fra området, og årsaken til forsvinningen er omstridt. Den siste skriftlige kilden om bosettingen er fra 1408. Ifølge historikeren Oscar Albert Johnsen besøkte Didrik Pining Grønland i 1480-årene, og da eksisterte bosettingen fortsatt.


== Se også ==
Kujataa, verdensarvområde fra 2017
Eirik Raudes kolonisering av Grønland


== Referanser ==


== Litteratur ==
Oscar Albert Johnsen (1924). Noregsveldets undergang : Et utsyn og et opgjør : Nedgangstiden. Kristiania: Aschehoug.
Liv Tyler

Liv Tyler (født Liv Rundgren 1. juli 1977 i New York City i New York) er en amerikansk skuespiller. Hun er datter av Steven Tyler, vokalist i Aerosmith. Moren oppkalte henne etter Liv Ullmann.
Tyler arbeidet først som modell, men skiftet snart til skuespill. Hun er blant annet kjent for rollen som «Arwen» i Ringenes herre-filmene.


== Filmografi ==
1994: Silent Fall
1995: Heavy
1995: Empire Records
1996: Stealing Beauty
1996: That Thing You Do!
1997: Inventing the Abbotts
1997: U Turn
1998: Armageddon
1999: Plunkett & Macleane
1999: Cookie's Fortune
1999: Onegin
2000: Dr. T og kvinnene
2001: One Night at McCool's
2001: Ringenes herre: Ringens brorskap – som «Arwen Aftenstjerne»
2002: Ringenes herre: To tårn – som «Arwen Aftenstjerne»
2003: Ringenes herre: Atter en konge – som «Arwen Aftenstjerne»
2004: Jersey Girl
2005: Lonesome Jim
2007: Reign Over Me
2008: The Strangers
2008: The Incredible Hulk
2010: Super
2011: The Ledge
2012: Robot & Frank


== Referanser ==


== Eksterne lenker ==
(en) Offisielt nettsted 
(en) Liv Tyler – kategori av bilder, video eller lyd på Commons 
(en) Liv Tyler – galleri av bilder, video eller lyd på Commons 
(en) Liv Tyler på Internet Movie Database 
(no) Liv Tyler hos Filmfront 
(sv) Liv Tyler i Svensk Filmdatabas 
(da) Liv Tyler på Filmdatabasen 
(da) Liv Tyler på Scope 
(fr) Liv Tyler på Allociné 
(en) Liv Tyler på AllMovie 
(en) Liv Tyler hos Turner Classic Movies 
(en) Liv Tyler hos Rotten Tomatoes 
(en) Liv Tyler hos The Movie Database 
(en) Liv Tyler på Discogs 
(en) Liv Tyler på MusicBrainz 
(en) Liv Tyler på AllMusic 
Liv Tyler på Twitter 
Liv Tyler på Facebook 
Liv Tyler på Instagram
Millennium Stadium

Millennium Stadium (walisisk: Stadiwm y Mileniwm) i Cardiff er det nasjonale stadion til Wales, primært brukt til rugby og fotball. Den var en periode Storbritannias største stadion med en tilskuerkapasitet 74 500, men ble passert av Wembley Stadium i London da denne ble ferdig ombygd i 2007, og Old Trafford da den ble utvidet fra 68 000 til 76 000. Anlegget eies av Welsh Rugby Union.


== Historie ==
Millennium Stadium ble bygget i 1999, på samme sted som den gamle nasjonale arenaen, i Cardiff Arms Park. En av grunnene til at det ble bygget var at Wales var vertskap for verdensmesterskapet i rugby union i 1999. Mange av kampene i denne turneringen ble spilt på banen, blant annet finalen. 
Selve anlegget kostet eierne 126 millioner pund, noe som ble betraktet som rimelig. Pengene ble skaffet av private investorer, offentlige bevilgninger fra det nasjonale lotteriet i Storbritannia, salg av obligasjoner til supportere og lån.
Arenaen ble første gang brukt den 26. juni 1999 da Wales' rugbylag spilte mot Sør-Afrika. Kampen endte med 29-19 seier til Wales, og det var første gang de slo Sør-Afrika i rugby.
Den 30. juni 2015 bestemte UEFA at finalen i Mesterligaen 2016/2017 skal spilles på Millennium Stadium.
Fra 2001 til 2006 var Millennium Stadium vertskap for følgende engelske fotballturneringer mens Wembley ble bygd om:

Finalen i FA-cupen.
Finalen i Ligacupen.
Finalen i Football League Trophy.
Playoff-finaler på alle nivå i The Football League.
Finalen i FA Community ShieldDet har blitt gjort forsøk på å få fotballaget Cardiff City til å bruke arenaen til sine hjemmekamper, men Cardiff City valgte å bygge et eget anlegg, Cardiff City Stadium.


== Eksterne lenker ==
(en) Offisielt nettsted 
(en) Millennium Stadium – kategori av bilder, video eller lyd på Commons 
The Stadium Guide
Grenseområdene

Grenseområdene (engelsk: frontier) var et begrep i USA og Canada på slutten av det 19. århundre som dekket sonen av land som ikke var bosatt utenfor regionen av eksisterende bosetninger av europeiske immigranter og deres etterkommere. I en bredere betegnelse var grenseområdene grensen for det bosatte landet hvor ubegrenset billig land var ledig for hvem som helst som ønsket å leve det harde, men uavhengige livet som pionérbonde.
Gjennom historien til begge landene, var ekspansjonen av bosetning hovedsakelig fra øst til vest, og dermed identifiseres grenseområdene ofte med de vestlige områdene i begge land. Mange områder langs Stillehavskysten var derimot bosatt lenge før områdene i det indre av Nord-Amerika, og dermed var grenseområdene i siste halvdel av det 19. århundre hovedsakelig inne i landene.